ΨΗΦΙΣΜΑ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ της 17ης Απριλίου 1996 για την άρνηση χορήγησης απαλλαγής στην Επιτροπή όσον αφορά τη διαχείριση των Ευρωπαϊκών Ταμείων Ανάπτυξης για το οικονομικό έτος 1994 (96/380/ΕΚ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

- έχοντας υπόψη τη συνθήκη ΕΚ,

- έχοντας υπόψη την τέταρτη σύμβαση ΑΚΕ-ΕΟΚ (1),

- έχοντας υπόψη τους ισολογισμούς εσόδων και εξόδων του έκτου και του εβδόμου Ευρωπαϊκού Ταμείου Ανάπτυξης για το οικονομικό έτος 1994 [COM(95)0180],

- έχοντας υπόψη την ετήσια έκθεση του Ελεγκτικού Συνεδρίου σχετικά με το οικονομικό έτος 1994 συνοδευομένη με τις απαντήσεις των θεσμικών οργάνων (2),

- έχοντας υπόψη τη δήλωση διασφάλισης σχετικά με το έκτο και έβδομο Ευρωπαϊκό Ταμείο Ανάπτυξης για το οικονομικό έτος 1994, καθώς και την αντίστοιχη ειδική έκθεση συνοδευόμενη με τις απαντήσεις της Επιτροπής (3),

- έχοντας υπόψη τις συστάσεις του Συμβουλίου, της 11ης Μαρτίου 1996 (C4-0198/96 και C4-0199/96) (4),

- έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Ανάπτυξης και Συνεργασίας (Α4-0096/96),

Α. λαμβάνοντας υπόψη ότι το Ελεγκτικό Συνέδριο δεν κατόρθωσε να διατυπώσει θετική δήλωση αξιοπιστίας σχετικά με τις δραστηριότητες του έκτου και του εβδόμου ΕΤΑ για το οικονομικό έτος 1994,

1. συμμερίζεται την άποψη του Ελεγκτικού Συνεδρίου ότι οι συνεχιζόμενες δυσκολίες που χαρακτηρίζουν τη δημοσιονομική διαχείριση των Ευρωπαϊκών Ταμείων Ανάπτυξης από την Επιτροπή μπορούν σε μεγάλο βαθμό να αποδοθούν στο νομικό πλαίσιο υπό το οποίο γίνεται η διαχείρισή τους, ιδίως στο γεγονός ότι νομικώς δεν αποτελούν κοινοτικές δαπάνες και η διαχείρισή τους δεν γίνεται σύμφωνα με τις κανονικές δημοσιονομικές διατάξεις 7

2. επαναβεβαιώνει την άποψή του ότι η κατάσταση κατά την οποία το Ευρωπαϊκό Κοινοβούλιο καλείται να λάβει την ετήσια απόφαση περί χορήγησης απαλλαγής για τα ΕΤΑ, χωρίς ταυτόχρονα να διαθέτει ούτε τις αντίστοιχες δημοσιονομικές ούτε και τις νομοθετικές εξουσίες, είναι άτακτη 7 πιστεύει ότι, ιδίως ενόψει των γεγονότων που αποκαλύφθηκαν κατά την τρέχουσα διαδικασία χορήγησης απαλλαγής, η κατάσταση αυτή είναι πλέον απαράδεκτη 7

3. θεωρεί ότι ο δημοκρατικός έλεγχος των δαπανών που πραγματοποιούνται στο πλαίσιο των Ευρωπαϊκών Ταμείων Ανάπτυξης υπονομεύεται σοβαρά από το νομικό πλαίσιο το οποίο τον διέπει 7 αρνείται λοιπόν στο εξής να δημιουργεί εντύπωση δημοκρατικού ελέγχου με τη χορήγηση απαλλαγής ή να αναλαμβάνει οιαδήποτε ευθύνη για ένα σύστημα για το οποίο δεν μπορεί να αποφανθεί νομικώς 7

4. ζητεί και πάλι να ενταχθούν οι πόροι των ΕΤΑ στο τμήμα της αναπτυξιακής συνεργασίας του Γενικού Προϋπολογισμού των Ευρωπαϊκών Κοινοτήτων 7

5. υπενθυμίζει στα κράτη μέλη την πρωταρχική ευθύνη που έχουν για τη δημιουργία της δυσάρεστης κατάστασης που επισημαίνεται στο ψήφισμα αυτό 7

6. αναγνωρίζει τις προσπάθειες της Επιτροπής για τη βελτίωση της οικονομικής διαχείρισης των ΕΤΑ, στο πλαίσιο του υφιστάμενου νομικού πλαισίου, και την ενθαρρύνει να συνεχίσει τις βελτιώσεις αυτές 7 ωστόσο, πιστεύει ότι οι βελτιώσεις αυτές μπορούν να είναι μόνο επιφανειακού χαρακτήρα μέχρις ότου αλλάξει το νομικό πλαίσιο 7

7. αποδοκιμάζει τον τρόπο με τον οποίο η Επιτροπή επιδότησε τις δράσεις του Πολιτιστικού Ιδρύματος χωρίς να διενεργεί αποτελεσματικό έλεγχο επί της χρήσης της χρηματοδότησης, χωρίς να ζητεί τη δέουσα αιτιολόγηση πολλών από τα ζητούμενα ποσά και χωρίς να ενημερώνει την αρμόδια επί της χορήγησης απαλλαγής για τα ΕΤΑ αρχής για τα σοβαρά οικονομικά προβλήματα όταν και όποτε αυτά ανέκυπταν 7 θεωρεί ότι είχαν ως αποτέλεσμα, ο ευρωπαίος φορολογούμενος να υποστεί σημαντικές ζημίες 7

8. αποδοκιμάζει τη χρήση, εκ μέρους της Επιτροπής, δημοσίων πόρων ύψους 738 606 Ecu για τη σύσταση του οργανισμού αυτού, την πληρωμή των πιστωτών του και την κάλυψη των δαπανών προσωπικού 7 επιπλέον, επισημαίνει ότι η Επιτροπή δεν είχε τη νομική υποχρέωση να λάβει μια τέτοια απόφαση, καθόσον αυτή ήταν αποκλειστικά πολιτικής φύσης 7 επιβεβαιώνει την κατηγορηματική διαφωνία του με την απόφαση αυτή 7

9. εκτιμά ότι ένας από τους κυριότερους παράγοντες που επέτρεψε στην Επιτροπή να διατηρήσει τη στάση αυτή, στην περίπτωση λ.χ. του Πολιτικού Ιδρύματος, είναι η έλλειψη διαφάνειας και ελέγχου της αρμόδιας για τη χορήγηση απαλλαγής αρχής στις διαδικασίες των ΕΤΑ 7

10. αρνείται να χορηγήσει απαλλαγή στην Επιτροπή όσον αφορά την υλοποίηση του έκτου και του εβδόμου Ευρωπαϊκού Ταμείου Ανάπτυξης για το οικονομικό έτος 1994 7

11. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και το Ελεγκτικό Συνέδριο και να μεριμνήσει για τη δημοσίευσή του στην Επίσημη Εφημερίδα των Ευρωπαϊκών Κοινοτήτων (σειρά L).

Ο Γενικός Γραμματέας

Enrico VINCI

Ο Πρόεδρος

Klaus HΔNSCH

(1) ΕΕ αριθ. L 229 της 17. 8. 1991.

(2) ΕΕ αριθ. C 303 της 14. 11. 1995.

(3) ΕΕ αριθ. C 352 της 30. 12. 1995 σσ. 93 και 97.

(4) ΕΕ αριθ. L 68 της 19. 3. 1996 σσ. 30 και 31.